CELEX: 62012CN0513
Language: et
Date: 2012-11-13 00:00:00
Title: Kohtuasi C-513/12: Eelotsusetaotlus, mille on esitanud Verwaltungsgericht Berlin (Saksamaa) 13. novembril 2012 — Aslihan Nazli Ayalti versus Saksamaa Liitvabariik

2.3.2013   
            
            
               ET
            
            
               Euroopa Liidu Teataja
            
            
               C 63/6
            
         Eelotsusetaotlus, mille on esitanud Verwaltungsgericht Berlin (Saksamaa) 13. novembril 2012 — Aslihan Nazli Ayalti versus Saksamaa Liitvabariik
   (Kohtuasi C-513/12)
   2013/C 63/10
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Berlin
   
      Põhikohtuasja pooled
   
   
      Kaebaja: Aslihan Nazli Ayalti
   
      Vastustaja: Saksamaa Liitvabariik
   
      Eelotsuse küsimused
   
   
               1.
            
            
               Kas 12. septembri 1963. aasta Euroopa Majandusühenduse ja Türgi vahelise assotsiatsioonilepingu rakendamiseks üleminekuetapis kohaldatava 23. novembri 1970. aasta lisaprotokolli artikli 41 lõikega 1 ja/või EMÜ-Türgi assotsiatsiooninõukogu 19. septembri 1980. aasta otsuse nr 1/80 assotsiatsiooni arengu kohta (edaspidi „otsus nr 1/80”) artikliga 13 on vastuolus pärast eespool nimetatud sätete jõustumist esimest korda kehtestatud siseriiklik õigusnorm, mille kohaselt seatakse otsuse nr 1/80 artiklis 6 sätestatud õiguslikku seisundit omava Türgi kodaniku pereliikme esmakordse riiki sisenemise tingimuseks, et pereliige tõendab enne riiki sisenemist oskust suhelda lihtsal viisil saksa keeles?
            
         
               2.
            
            
               Kui vastus esimesele küsimusele on eitav, siis kas esimeses küsimuses nimetatud siseriiklik õigusnorm on vastuolus nõukogu 22. septembri 2003. aasta direktiivi 2003/86/EÜ perekonna taasühinemise õiguse kohta (1) artikli 7 lõike 2 esimese lõiguga?
            
         
      (1)  ELT L 251, lk 12; ELT eriväljaanne 19/06, lk 224.